ધો.૧૨ સાયન્સમાં ૪૯ વિદ્યાર્થી એવા હતા કે જેઓ ધો.૧૨ સાયન્સમાં નાપાસ થયા હતા અને તેના લીધે તેમણે બોર્ડ સમક્ષ ગુણ ચકાસણી અને અવલોકન માટે અરજી કરી હતી. જેમાં ચકાસણી બાદ તેઓ પાસ જાહેર થયા છે. જેથી હવે તેઓ આગળના અભ્યાસક્રમમાં પ્રવેશ મેળવવા માટે લાયક ગણાશે. જ્યારે ૫ વિદ્યાર્થી એવા છે કે જેઓ બે કરતા વધુ વિષયમાં નાપાસ હતા અને ગુણ ચકાસણી અને અવલોકન બાદ તેઓના ગુણમાં ફેરફાર થયા છે અને હવે તેઓ એક અથવા બે જ વિષયમાં નાપાસ થયા છે. જેથી શિક્ષણ બોર્ડ જુલાઈ માસમાં ધો.૧૨ સાયન્સમાં પૂરક પરીક્ષા લેશે તેમાં આ વિદ્યાર્થીઓ ઉપસ્થિત રહી પરીક્ષા આપી શકશે.